Na aké povrchy môžem tepovač použiť?
Túto informáciu si môžete overiť pri konkrétnom modeli, no spravidla sú prístroje vhodné ako na koberce, tak aj na čalúnenie, interiéry automobilov, sedačky, matrace a tiež tvrdé povrchy, z ktorých potrebujete odstrániť zvieracie chlpy, mastné škvrny či iné nečistoty.
Údržba sa môže líšiť s ohľadom na daný model, avšak zvyčajne sa po použití odporúča naliať čistú vodu do nádoby, v ktorej bola voda s roztokom, zapnúť čerpadlo a nechať systém prepláchnuť. Na prečistenie systému odsávania použijete takisto čistú vodu, ktorú budete hubicou postupne odsávať, čím vyčistíte používanú hadicu aj odsávaciu hubicu. V neposlednom rade už len opláchnete nádobu na špinavú vodu. Treba však spomenúť, že dôkladnou údržbou prispievate nielen k samotnému výkonu prístroja, ale aj jeho životnosti.